పోచంపల్లి శ్రీనివాస్ రెడ్డి

పోచంపల్లి శ్రీనివాస్ రెడ్డి, తెలంగాణ రాష్ట్రానికి చెందిన రాజకీయ నాయకుడు. ఆయన 2019లో జరిగిన తెలంగాణ శాసన మండలి ఎన్నికల్లో వరంగల్‌ స్థానిక సంస్థల స్థానం నుండి తెలంగాణ రాష్ట్ర సమితి అభ్యర్థిగా పోటీ చేసి ఎమ్మెల్సీ గా గెలిచాడు.

జననం, విద్యాభాస్యం
పోచంపల్లి శ్రీనివాస్ రెడ్డి తెలంగాణ రాష్ట్రం, వరంగల్ జిల్లా, నడికూడ మండలం, వరికోల్ గ్రామంలో 1975, ఏప్రిల్ 17న పోచంపల్లి జనార్దన్ రెడ్డి, సమ్మక్క దంపతులకు జన్మించాడు. ఆయన ఎంబీఏ పూర్తి చేశాడు.

రాజకీయ జీవితం
పోచంపల్లి శ్రీనివాస్ రెడ్డి రాజకీయ జీవితం తెలంగాణ రాష్ట్ర సమితి (టిఆర్ఎస్) తో ప్రారంభించాడు. శ్రీనివాస్ రెడ్డి 2019లో జరిగిన శాసనమండలి ఎన్నికల్లో వరంగల్‌ స్థానిక సంస్థల స్థానం నుండి తెలంగాణ రాష్ట్ర సమితి పార్టీ అభ్యర్థిగా పోటీ చేసి ఎమ్మెల్సీ గా గెలిచాడు. ఆయన ఈ పదవిలో 3 జూన్ 2019 నుండి 4 జనవరి 2022 వరకు ఉంటాడు.

తెలంగాణ శాసనమండలికి 2021లో జరిగే స్థానిక సంస్థల ఎమ్మెల్సీ ఎన్నికల్లో ఉమ్మడి వరంగల్ జిల్లా స్థానిక సంస్థల టీఆర్‌ఎస్‌ ఎమ్మెల్సీ అభ్యర్థిగా పోచంపల్లి శ్రీనివాస్ రెడ్డి పేరును టిఆర్ఎస్ అధిష్టానం 21 నవంబర్ 2021న ఖరారు చేసింది. ఆయన టీఆర్‌ఎస్‌ ఎమ్మెల్సీ అభ్యర్థిగా నవంబర్ 22న నామినేషన్‌ పత్రాలు దాఖలు చేసి, రెండవసారి ఎమ్మెల్సీగా ఏకగ్రీవంగా ఎన్నికయ్యాడు.ఆయన 2022 ఫిబ్రవరి 21న శాస‌న‌మం‌డలి సభ్యుడిగా ప్రమాణస్వీకారం చేశాడు.

ఆయన 2025 డిసెంబర్ 30న శాసనమండలిలో బీఆర్ఎస్ డిప్యూటీ ఫ్లోర్ లీడర్‌గా నియమితుడయ్యాడు.

మూలాలు

వర్గం:వరంగల్లు జిల్లా వ్యక్తులు
వర్గం:వరంగల్లు గ్రామీణ జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసనమండలి సభ్యులు
వర్గం:1975 జననాలు